ЧРЕЗ

ПРЕДСЕДАТЕЛЯ НА

НАРОДНОТО СЪБРАНИЕ

ДО

МИНИСТЪРА НА КУЛТУРАТА

Г-Н ВЕЖДИ РАШИДОВ

**ВЪПРОС**

от Михо Михов

народен представител от ПГ на АБВ

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание, внасям въпрос

ОТНОСНО: поставянето на паметен знак върху фасадата на военен клуб Пловдив

**Уважаеми господин министър**,

В началото на 2015г. в гр. Пловдив се роди идеята за поставяне на паметен знак на героя от Одрин, първия командващ 2-ра армия, генералът от пехотата Никола Иваилов. След учредяването на инициативен комитет са „извървяни“ всички процедурни стъпки за получаването на разрешение от повереното Ви министерство за монтирането на знака върху сградата на военния клуб в Пловдив. Изработен е и проект, който получи положително становище от Националния институт за недвижимо културно наследство /НИНКН/

Като председател на комисията по отбрана в 43-то НС на Р България проведох среща с военно родолюбивите съюзи в града и приех намерението им, подкрепено от община Пловдив за нравствено и армейски извисено.

Въпреки, че са предприети всички необходими действия и е подготвена и подадена съответната документация, в законоустановените за това срокове и въпреки положителното становище на НИНКН, Специализираният експертен съвет за изобразително изкуство /СЕСИИ/ реши , че за да се реализира проекта за поставяне на паметен знак трябва решение на Общински съвет- Пловдив и схема по чл.57 на Главния Архитект. Тези допълнителни изисквания поставени от СЕСИИ са в нарушение на чл.21, ал.1,т.8 от ЗМСМА, факт установен и от общинската администрация и водещ единствено до законово необоснована забава.

**С надеждата за ускоряване разрешаването на това патриотично начинение, Моля да ми отговорите на следния въпрос:**

Защо и на какво основание СЕСИИ отправя противозаконно искане, да се внесе допълнителна документация за разглеждане, след като община Пловдив дала ясно становище, че то противоречи на чл.21, ал.1 , т.8 от ЗМСМА ?

Незачитането на експертно становище на НИНКН, оставя у мен впечатление, че вече 6 месеца СЕСИИ, прави всичко възможно да осуети поставянето на паметния знак и съответно реализирането на идеята за историческа признателност към героя от Одрин- генерала от пехотата Никола Иваилов?

**Моля за писмен отговор на поставения въпрос!**

София, 20.04.2016г. Народен представител:

о.р.ген Михо Михов